אריאל כהן (במאי)

אריאל כהן (נולד ב-12 בפברואר 1975, א' באדר ה'תשל"ה) הוא מפיק, תסריטאי ובמאי קולנוע ישראלי, אשר היה פעיל בעיקר בתחום הקולנוע החרדי בעשור הראשון של המאה ה-21, בתור הבעלים של "האחים כהן וחצי". פרץ לתודעה הבינלאומית בשנת 2019 עם הסרט הגולם.

ביוגרפיה 
כהן נולד וגדל באשקלון. למד בבית ספר סיני אשקלון ומקיף הנרי רונסון אשקלון. שירת ביחידת המודיעין של חיל האוויר.

כהן סיים תואר ראשון במסלול קולנוע וטלוויזיה במכללה האקדמית ספיר. סרטו העלילתי הראשון היה "אופני הרעם", ב-2001. מאז יצר סרטים עלילתיים רבים בקולנוע החרדי, שזכו לחשיפה גם בתעשיית הקולנוע הישראלית. כן שיחק במספר סרטים של יהודה גרובייס ב-נקמה יהודית 2: חטיפת אייכמן, נקמה יהודית 3: משימה בנפאל ואחים לנצח.

ב-2011, יצר את הסרט החרדי-נשי "טאקע מאמע" אשר השתתף בפסטיבל חיפה ונתמך חלקית על ידי קרן רבינוביץ. ב-2012, יצר את הסרט "תמונת ילדות" סרט המיועד לשני הקהלים - החרדי והכללי, בכיכובן של הדס קלדרון, מלי לוי, נטע ריסקין ומרים זוהר. ב-2016, יצא סרטו "מי את", בכיכובם של לוסי דובינצ'יק ונטשה מנור.

בשנת 2019 יצר את הסרט הבינלאומי הראשון שלו 'הגולם' יחד עם שלום אייזנבך, אשר הועמד לשלושה פרסי אופיר. הסרט הוקרן בבתי קולנוע בחו"ל ונמכר לרשת הסטרימינג נטפליקס.

ב-2020 יצר את הסרט "לא ליפול 2: סוף המשחק", מותחן יהודי-היסטורי בתקופת רוסיה הסובייטית. הסרט הופק עבור הקולנוע החרדי ומככבות בו נשים בלבד. לאחר הצלחתו במגזר עם למעלה מ-100 אלף צפיות, הופץ אונליין גם למגזר הרחב, במסגרת פסטיבל קולנוע דרום.

ב-2022 יצר את הסרט החרדי-נשי "איראן 3", בכיכובן של אמירה גרון ושרי גבעתי.

חיים אישיים 
כהן גרוש ואב לשלושה ומתגורר במושב תלמי יפה.

פילמוגרפיה

קולנוע

דוקומנטרי

טלוויזיה

לקריאה נוספת
 מתן אהרוני, זה לא קולנוע, זה מפגש חברתי, מוסד ביאליק, 2023

קישורים חיצוניים

הערות שוליים 

במאי קולנוע ישראלים
תסריטאי קולנוע ישראלים
בוגרי המכללה האקדמית ספיר
אנשי המושב
שחקני קולנוע חרדי
יוצרי קולנוע חרדי
ישראלים שנולדו ב-1975